# data[].attributes.body
נפגשנו עם התלמידה שלנו שיראל, היא שמחה מאוד לראות אותנו ונראתה נלהבת. הסברנו לה מי אנחנו ולמה נפגש מעתה בכל שבוע (כמעט).
בתור פעילות פתיחה נתנו לה לבחור 2 מחברות - אחת לחשבון ואחת לשפה. קישטנו ביחד איתה את המחברות ותוך כדי הקישוט דיברנו עם שיראל והכרנו אותה בעזרת שימוש בשאלות הכרות שהכנו מראש. בכדי לבדוק את הקריאה שלה, כל פעם מישהי אחרת קראה שאלה ושיראל ענתה. ראינו שאין קושי מאוד גדול בקריאה, היא קראה די מדוייק ובקצב טוב. כששיראל קישטה את המחברות היא היתה צריכה לסדר את האותיות במילים חשבון ושפה, שמנו לב שהיתה לה בעיה באיות של המילה "חשבון" והשמיטה את האות "ש" וכשהיא קראה היא לא "שמה לב" שחסרה לה האות ש ורק כששאלנו אותה מה חסר היא בדקה את עצמה כמה פעמים ורק אז שמה לב לאות החסרה.  יכול להיות שראינו בעיית הבנת הנשמע באחת השאלות ששאלנו אותה בעל פה בלי שהיא תקרא - היא לא ממש הבינה מה שאלנו ומה עליה לענות.
בסוף השיעור נתנו לה צופר קטן והיא שמחה מאוד. היה שיעור מצויין סה"כ ואנחנו מקוות שככה ימשיך:)